PATVIRTINTA

Vilniaus Liepkalnio mokyklos

direktoriaus 2025 m. vasario 24 d.

įsakymu Nr. V-26

**VILNIAUS LIEPKALNIO MOKYKLOS DARBO APMOKĖJIMO SISTEMOS APRAŠAS**

**I SKYRIUS**

**BENDROSIOS NUOSTATOS**

1. Vilniaus Liepkalnio mokyklos (toliau – Mokykla) darbuotojų darbo apmokėjimo sistemos aprašas (toliau – Aprašas) detalizuoja pareiginės algos nustatymo kriterijus, pareiginės algos koeficientų intervalus, mokamas priemokas, priemokų didžius ir jų skyrimo tvarką, mokėjimo už darbą poilsio ir švenčių dienomis ir viršvalandinį darbą tvarką, taip pat materialinių pašalpų skyrimą.
2. Šio Aprašo nuostatos parengtos vadovaujantis Lietuvos Respublikos darbo kodekso nuostatomis ir jas įgyvendinančiais teisės aktais, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbąįstatymu (toliau – DAĮ), Lietuvos Respublikos Vyriausybės patvirtintomis darbo apmokėjimo sistemos nustatymorekomendacijomis, patvirtintomis Lietuvos Respublikos Vyriausybės 2023 m. lapkričio 8 d. nutarimu Nr. 857 „Dėl Darbo apmokėjimo sistemos nustatymo rekomendacijų patvirtinimo“, mokyklos darbo tvarkos taisyklėmis.
3. Apraše vartojamos sąvokos atitinka Darbo kodekso, DAĮ ir Lietuvos Respublikos švietimo įstatyme Apibrėžtas sąvokas.
4. Aprašas nustatomas vadovaujantis teisinio apibrėžtumo, teisėtų lūkesčių apsaugos ir visokeriopos darbo santykių teisių gynybos, darbo santykių stabilumo, teisingo mokėjimo už darbą, vienodo atlygio už tokį patį ir vienodos vertės darbą, darbuotojų lygybės, nepaisant jų lyties, rasės, tautybės, pilietybės, kilmės, kalbos, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos, sveikatos būklės, ketinimo turėti vaiką (vaikų), įvaikį (įvaikių), globotinį (globotinių), rūpintinį (rūpintinių), santuokinės ir šeiminės padėties, priklausymo politinėms partijoms, profesinėms sąjungoms ir asociacijoms, aplinkybių, nesusijusių su darbuotojų dalykinėmis savybėmis, laisvų kolektyvinių derybų ir teisės imtis kolektyvinių veiksmų, skaidrumo ir viešumo principais.

**II SKYRIUS**

**DARBO UŽMOKĖSČIO SUDEDAMOSIOS DALYS**

1. Mokyklos darbuotojų darbo užmokestį, priklausomai nuo atitinkamų reikalavimų (išsilavinimo, stažo, kvalifikacinės kategorijos), taikomų atitinkamos pareigybės darbo apmokėjimui, sudaro:
   1. pareiginė alga;
   2. priemokos ;

5.3. piniginė išmoka (Apraše numatytais atvejais);

5.4. mokėjimas už darbą poilsio ir švenčių dienomis, nakties ir viršvalandinį darbą, darbą, kai yra nukrypimų nuo normalių darbo sąlygų, budėjimą;

1. Pareiginės algos koeficiento vienetas yra Lietuvos Respublikos pareiginės algos (atlyginimo) bazinio dydžio nustatymo ir asignavimų darbo užmokesčiui perskaičiavimo įstatyme nustatytas pareiginės algos (atlyginimo) bazinis dydis (toliau – Atlyginimo bazinis dydis). Mokyklos darbuotojo, išskyrus darbininkus, pareiginė alga apskaičiuojama pareiginės algos koeficientą dauginant iš Atlyginimo bazinio dydžio.

**III SKYRIUS**

**PAREIGYBIŲ STRUKTŪRA IR PAREIGYBIŲ GRUPAVIMAS**

1. Efektyviam darbo apmokėjimo sistemos veikimui ir valdymui užtikrinti Mokykloje yra nustatoma pareigybių struktūra.
2. Mokyklos direktorius, vadovaudamasis Lietuvos Respublikos ekonomikos ir inovacijų ministro patvirtintu Lietuvos profesijų klasifikatoriumi ir Vilniaus miesto savivaldybės administracijos direktoriaus patvirtintais Vilniaus miesto savivaldybės švietimo įstaigų darbuotojų pareigybių skaičiaus nustatymo pavyzdiniais normatyvais, tvirtina Mokyklos darbuotojų pareigybių sąrašą, pareigybių lygius ir pareigybių aprašymus.
3. Mokytojų pareigybių skaičius Mokyklos darbuotojų pareigybių sąraše nustatomas, atsižvelgiant į Lietuvos Respublikos Vyriausybės nutarimu patvirtintą Mokymo lėšų apskaičiavimo, paskirstymo ir panaudojimo tvarkos aprašą, vadovaujantis kuriuo skiriamų etatų skaičius priklauso nuo pagal atitinkamas ugdymo programas dirbančių mokytojų kontaktinių valandų skaičius per mokslo metus (sąlyginių klasių skaičiaus ir dydžio) ir vidutinio kontaktinių valandų, tenkančių per mokslo metus vienai pareigybei, skaičiaus.
4. Darbuotojų pareigybės yra keturių lygių:
   1. A lygio – pareigybės, kurioms būtinas ne žemesnis kaip aukštasis išsilavinimas:
      1. A1 lygio – pareigybės, kurioms būtinas ne žemesnis kaip aukštasis universitetinis išsilavinimas su magistro kvalifikaciniu laipsniu ar jam lygiaverte aukštojo mokslo kvalifikacija;
      2. A2 lygio – pareigybės, kurioms būtinas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam lygiaverte aukštojo mokslo kvalifikacija arba aukštasis koleginis išsilavinimas su profesinio bakalauro kvalifikaciniu laipsniu ar jam lygiaverte aukštojo mokslo kvalifikacija;
   2. B lygio – pareigybės, kurioms būtinas ne žemesnis kaip aukštesnysis išsilavinimas, įgytas iki 2009 metų, ar specialusis vidurinis išsilavinimas, įgytas iki 1995 metų;
   3. C lygio – pareigybės, kurioms būtinas ne žemesnis kaip vidurinis išsilavinimas ir (ar) įgyta profesinė kvalifikacija;
   4. .D lygio – pareigybės, kurioms netaikomi išsilavinimo ar profesinės kvalifikacijos reikalavimai.
5. Mokyklos darbuotojų pareigybės skirstomos į šias grupes:

11.1. Mokyklos direktorius, kurio pareigybė priskiriama A (A1 ar A2 lygiui), atsižvelgiant į būtiną išsilavinimą šioms pareigoms eiti;

11.2. Mokyklos direktoriaus pavaduotojai, kurių pareigybė priskiriama A2 lygiui, atsižvelgiant į būtiną išsilavinimą šioms pareigoms eiti:

11.2.1. direktoriaus pavaduotojas ugdymui;

11.2.2. direktoriaus pavaduotojas ūkio reikalams;

11.3. administratorius, kurio pareigybė priskiriama A lygiui;

11.4. mokytojai, kurių pareigybė priskiriama A2 lygiui, atsižvelgiant į būtiną išsilavinimą šioms pareigoms eiti:

11.4.1. mokytojas, dirbantis pagal priešmokyklinio ugdymo programą;

11.4.2. priešmokyklinio ugdymo mokytojas fiziniam ugdymui;

11.4.3. priešmokyklinio ugdymo mokytojas lietuvių kalbai;

11.4.4. meninio ugdymo mokytojas;

11.4.5. pradinio ugdymo mokytojas;

11.4.6. mokytojas;

11.4.7. neformaliojo švietimo mokytojas;

11.5. švietimo pagalbos specialistai, pareigybė priskiriama A1 lygiui, atsižvelgiant į būtiną išsilavinimą šioms pareigoms eiti:

11.5.1. psichologas;

11.6. švietimo pagalbos specialistai, pareigybė priskiriama A2 lygiui, atsižvelgiant į būtiną išsilavinimą šioms pareigoms eiti:

11.5.1. specialusis pedagogas;

11.5.2. logopedas;

11.5.3. socialinis pedagogas;

11.6. darbuotojai, kurių pareigybė priskiriama A2 lygiui, atsižvelgiant į būtiną išsilavinimą šioms pareigoms eiti:

11.6.1. bibliotekininkas;

11.6.2. ugdymo karjerai specialistas;

11.6.3. meno vadovas;

11.6.4. IT specialistas;

11.7. specialistai, kurių pareigybės priskiriamos A arba B lygiui, atsižvelgiant į būtiną išsilavinimą šioms pareigoms eiti:

11.7.1. laborantas;

11.8. kvalifikuoti darbuotojai,kurių pareigybės priskiriamos C lygiui:

11.8.1. sekretorius;

11.8.2. mokinio padėjėjas;

11.8.3. mokytojo, dirbančio pagal priešmokyklinę ugdymo programą, padėjėjas,

11.8.4. pastatų priežiūros specialistas;;

11.9. nekvalifikuoti darbuotojai (toliau darbininkai), kurių pareigybės priskiriamos D lygiui:

11.9.1. valytojas;

11.9.2. kiemsargis;

11.9.3. budėtojas-sargas;

11.9.4. rūbininkas.

1. Mokyklos pareigybių struktūra peržiūrima ir atnaujinama dėl struktūrinių pertvarkymų ar darbo organizavimo pokyčių, t. y. kai visiškai keičiasi arba deleguojamos naujos funkcijos, arba, kai steigiamos naujos pareigybės, kurių analogų Mokyklos pareigybių struktūroje nėra. Pareigybės lygis ir grupė nustatomi pareigybės steigimo metu. Pareigybės lygis ir grupė gali būti keičiami pareigybės aprašymo keitimo metu, Mokyklos pareigybių struktūros ar pareiginės algos koeficientų intervalų peržiūros metu.
2. Darbuotojų pareigybių aprašymus tvirtina Mokyklos direktorius pagal Lietuvos Respublikos socialinės apsaugos ir darbo ministro 2017 m. balandžio 12 d. įsakymu Nr. A1-177 patvirtintą Valstybės ir savivaldybių įstaigų darbuotojų pareigybių aprašymo metodiką (išskyrus mokytojų pareigybes).
3. Darbuotojo (išskyrus mokytojo) pareigybės aprašyme nurodoma:
   1. pareigybės grupė;
   2. pareigybės pavadinimas;
   3. pareigybės lygis;
   4. specialieji reikalavimai, keliami šias pareigas einančiam darbuotojui (išsilavinimas, darbo patirtis, profesinė kvalifikacija);
   5. pareigybei priskirtos funkcijos.
4. Mokytojų pareigybės aprašymai tvirtinami pagal Lietuvos Respublikos švietimo ir mokslo ministro 2018 m. liepos 26 d. įsakymu Nr. V-674 patvirtintą Mokytojų (išskyrus trenerius) pareigybių aprašymo metodiką.

**IV. SKYRIUS**

**PAREIGINĖS ALGOS KOEFICIENTŲ INTERVALŲ NUSTATYMAS IR KONKREČIOS PAREIGYBĖS PAREIGINĖS ALGOS KOEFICIENTO DYDŽIO NUSTATYMAS**

1. Konkreti pareiginė alga, kitos darbo apmokėjimo formos ir sąlygos, darbo normos nustatomos su darbuotoju sudaromoje darbo sutartyje, kuri turi atitikti šios sistemos nuostatas.
2. Darbuotojų atliekamo darbo turinys, jo aprašymas, darbuotojams privalomi kvalifikaciniai reikalavimai, jei tokie taikomi atskirai pareigybei, privaloma ir savanoriška kvalifikacijos tobulinimo tvarka nustatomi darbuotojų pareigybės aprašuose ir / arba darbo sutartyse.
3. Mokyklos pareigybių (išskyrus direktorių, direktoriaus pavaduotojus ugdymui, mokytojus, taip pat pagalbos mokiniui specialistus ir darbininkus) pareiginės algos koeficientų intervalai nustatyti **šio Aprašo 1 priede**.
4. Nustatant Mokyklos pareigybių pareiginės algos koeficientų intervalus aukščiausio pareigybių lygmens maksimali pareiginės algos intervalo reikšmė negali viršyti Mokyklos direktoriui nustatyto pareiginės algos koeficiento. Pagal jį nustatomi kiti Mokyklos pareigybių pareiginės algos koeficientų intervalai.
5. **Šio Aprašo 1 priede** nustatoma pareiginės algos koeficientų minimali ir maksimali reikšmės, kurios suteikia galimybę nustatyti pagrįstai skirtingą atlygį konkretiems darbuotojams pagal jų individualias kompetencijas, patirtį ir rezultatus.
6. Darbuotojų pareiginės algos minimalus koeficientas negali būti mažesnis nei tokiai pareigybei DAĮ nustatyta minimali riba.
7. **Šio Aprašo 1 priede** nustatyti pareiginės algos koeficientų intervalai peržiūrimi ir pakeičiami pasikeitus darbo rinkos sąlygoms, DAĮ nustatytoms minimalioms pareiginės algos koeficientų riboms, Mokyklai darbo užmokesčiui skirtų lėšų biudžetui bei Mokyklos priskirtoms funkcijoms.
8. Mokyklos darbuotojams (išskyrus direktorių, direktoriaus pavaduotojus ugdymui, mokytojus, taip pat pagalbos mokiniui specialistus ir darbininkus) konkretus pareiginės algos dydis nustatomas pagal pareiginės algos koeficientų intervalų dydžius įvertinus Mokyklos finansines galimybes bei atsižvelgiant į Mokyklos veiklos specifiką ir pareigybėms priskirtas funkcijas. Taikomi šie pareiginės algos koeficiento dydžio nustatymo kriterijai pagal:
   1. veiklos sudėtingumo lygį (apimtį), apibrėžiantį gebėjimą atlikti tam tikro sudėtingumo (apimties) užduotis;
   2. atsakomybės lygį, apibrėžiantį pareigybei nustatytas funkcijas, faktinį atsakomybės poveikio lygį už laukiamą rezultatą;
   3. darbo pobūdį, reikalingas žinias, patirtį;
   4. darbuotojo individualias kompetencijas, patirtį ir rezultatus.
9. Darbuotojui nustatytas pareiginės algos koeficientas nustatomas iš naujo pasikeitus darbuotojų profesinio ar vadovaujamo darbo patirčiai, darbo stažui arba atsiradus kitoms aplinkybėms, dėl kurių būtina iš naujo įvertinti darbuotojui nustatytiną pareiginės algos koeficientą. Pasikeitus aplinkybėms laikotarpiu nuo sausio 1 d. iki rugpjūčio 31 d. koeficiento dydis nustatomas iš naujo nuo rugsėjo 1 d., o pasikeitus aplinkybėms laikotarpiu nuo rugsėjo 1 d. iki gruodžio 31 d. pareiginės algos koeficientas nustatomas iš naujo nuo sausio 1 d.
10. Keičiant Aprašą, darbuotojo pareiginės algos koeficientas nekeičiamas, išskyrus atvejus, kai pasikeitus teisiniam reguliavimui pasikeičia pareiginės algos koeficientų minimali reikšmė ir darbuotojui nustatytas pareiginės algos koeficientas tampa mažesnis už naujai nustatytą minimalią tai pareigybei pareiginės algos koeficiento ribą. Tokiu atveju darbuotojui nustatoma minimali pareiginės algos koeficiento riba.
11. Darbininkų pareiginė alga nustatoma minimaliosios mėnesinės algos dydžio ir mokama proporcingai dirbtam laikui (nustatytam etatui).

**V SKYRIUS**

**MOKYTOJŲ, PAGALBOS MOKINIUI SPECIALISTŲ, MOKYKLOS DIREKTORIAUS IR JO PAVADUOTOJŲ UGDYMUI, PAREIGINĖS ALGOS NUSTATYMAS**

1. Mokytojų, pagalbos mokiniui specialistų (specialiųjų pedagogų, logopedų, karjeros specialistų, psichologų, socialinių pedagogų), direktoriaus, direktoriaus pavaduotojų ugdymui pareiginės algos koeficientai nustatomi pagal **DAĮ 2 priedą**.
2. Mokytojų, pagalbos mokiniui specialistų (specialiųjų pedagogų, logopedų, karjeros specialistų, psichologų, socialinių pedagogų), Mokyklos direktoriaus, direktoriaus pavaduotojų ugdymui pareiginės algos koeficientas turi būti nustatomas iš naujo pasikeitus mokinių skaičiui, pedagoginio darbo stažui, kvalifikacinei kategorijai, veiklos sudėtingumui. Pasikeitus aplinkybėms laikotarpiu nuo sausio 1 d. iki rugpjūčio 31 d. koeficiento dydis nustatomas iš naujo nuo rugsėjo 1 d., o pasikeitus aplinkybėms laikotarpiu nuo rugsėjo 1 d. iki gruodžio 31 d. pareiginės algos koeficientas nustatomas iš naujo nuo sausio 1 d.
3. Pareiginės algos koeficientai dėl veiklos sudėtingumo didinami pagal šio **Aprašo 2 priede** nustatytus kriterijus ir dydžius. Padidinimai nustatomi su darbuotojų sudarytoje darbo sutartyje ar kitame Mokyklos tvarkomajame dokumente (pvz. įsakyme) ir galioja kol egzistuoja aplinkybės, sąlygojančios pareiginės algos padidinimą dėl veiklos sudėtingumo. Pasikeitus veiklos sudėtingumo aplinkybėms (pvz. pasikeitus mokinių, turinčių specialiųjų ugdymosi poreikių ar užsieniečių skaičiui) pareiginės algos padidinimas peržiūrimas ir jo dydis atitinkamai keičiamas ar naikinamas.
4. Mokytojų ir pagalbos mokiniui specialistų (specialiųjų pedagogų, logopedų, karjeros specialistų, psichologų, socialinių pedagogų) darbo krūvio sandara sudaroma pagal **DAĮ 2 priede nustatytą darbo laiko normą ir darbo laiko paskirstymą.**

**VI SKYRIUS**

DARBUOTOJŲ SKATINIMAS. PRIEMOKŲ, IŠMOKŲ MOKĖJIMO TVARKA IR SĄLYGOS.

1. Mokykloje darbuotojams skatinti gali būti taikomos šios priemonės:

31.1. **padėka** (gali būti taikoma atskirai ar kartu su kitomis skatinimo priemonėmis);

31.2. **iki 10 mokamų papildomų poilsio dienų** (tačiau ne daugiau kaip 5 dienas iš jų ugdymo proceso metu) per mokslo metus suteikimas;

31.3. **kvalifikacijos tobulinimo finansavimas** ne didesne kaip Mokyklos darbuotojo vienos pareiginės algos dydžio suma per metus;

31.4. **iki 2 pareiginių algų dydžio pinigine išmoka** (priklausomai nuo Mokyklos turimų sutaupytų lėšų) ne dažniau kaip du kartus per kalendorinius metus už asmeninį išskirtinį indėlį įgyvendinant Mokyklai nustatytus tikslus arba už pasiektus rezultatus ir įgyvendintus uždavinius, taip pat siekiant paskatinti:

31.4.1. **100 procentų** pareiginės algos išmoka skiriama vertinamam darbuotojui jo veiklą įvertinus „labai gerai“, atlikus vertinimą, už 2025 m. – įvertinus praėjusių kalendorinių metų veiklą kaip viršijusią lūkesčius;

31.4.2. **80 procentų** pareiginės algos išmoka skiriama vertinamam darbuotojui jo veiklą įvertinus „gerai“, atlikus vertinimą, už 2025 m. – įvertinus praėjusių kalendorinių metų veiklą kaip atitinkančią lūkesčius;

31.4.3. **80 – 100 procentų** pareiginės algos išmoka, išskirtinai Mokyklos direktoriaus valia gali būti skiriama ne už konkretų atliktą darbą ar pasiektus konkrečius rezultatus, o kaip individualus darbuotojo paskatinimas, apdovanojimas (pvz., už siūlomas idėjas ir paties darbuotojo pastangas jas įgyvendinti; aktyvų ir produktyvų dalyvavimą darbo grupių, metodinėje veikloje, Mokyklos gyvenime ar pan.);

31.4.4. **70 – 100 procentų** pareiginės algos išmoka už puikius mokinių PUPP rezultatus (aukštesnysis lygis), 1 – 3 vietų laimėtojų parengimą respublikinėse ir tarptautinėse olimpiadose. Išmokos dydis priklauso nuo puikius rezultatus demonstravusių mokinių skaičiaus, jų gautų įvertinimų;

31.5. vienkartinė pinigine išmoka Vyriausybės nustatyta tvarka (priklausomai nuo Mokyklos turimų sutaupytų lėšų):

31.5.1. atlikus vienkartines (baigtines) ypač svarbias Mokyklos veiklai užduotis ir didelio masto darbuotojo vykdomų funkcijų požiūriu, t. y. reikšmingai prisidedant prie Mokyklos strategijos kūrimo ir inovacijų (pvz., tarptautinių projektų inicijavimas, pritraukiant lėšas Mokyklai; administravimo procesų optimizavimas ir pan.). Darbuotojui skiriama **70 – 100 procentų** pareiginės algos išmoka, priklausomai nuo užduočių masto, jų atlikimo trukmės;

31.5.2. Mokykloje daugiau nei 20 metų dirbusiems ir čia įgijusiems teisę gauti valstybinę socialinio draudimo pensiją ir darbuotojo iniciatyva nutraukus darbo sutartį. Išmokos dydis **100 procentų** pareiginės algos;

31.6. leidimas atlikti dalį ar visas savo darbo funkcijas (kai tai suderinama su pareigybės apraše nustatytomis funkcijomis) nuotoliniu būdu namuose mokinių atostogų metu;

1. 31.4. ir 31.5. p. finansinės skatinimo priemonės taikomos tik esant pakankamam mokos fondui. Trūkstant lėšų skiriamos maksimaliai galimos išmokos, išlaikant sistemoje nustatytų išmokų ribinių dydžių proporcijas (pvz., jei turimomis lėšomis galima maksimali išmoka yra 70 procentų, tai ji atitiktų sistemoje numatytą 100 procentų ir pan.).
2. Mokyklos direktoriaus įsakymu darbuotojams skiriamos priemokos nuo **10 iki 80 procentų** pareiginės algos dydžio už:

33.1. kito darbuotojo pavadavimą, kai raštu pavedama laikinai atlikti kito darbuotojo pareigybei nustatytas funkcijas:

33.1.1. direktoriaus pavaduotojui ugdymui, vykdančiam kito pavaduotojo ugdymui funkcijas, pirmą mėnesį mokama 30 procentų pareiginės algos dydžio priemoka, antrą – trečią mėnesius – 50 procentų, ketvirtą – šeštą mėnesius – 70 procentų, daugiau kaip šešis mėnesius – 80 procentų;

33.1.2. darbuotojui, vykdančiam dalį kitų darbuotojų (A, B, C lygio, išskyrus pedagoginių pareigybių) funkcijų, mokama 20 procentų pareiginės algos dydžio priemoka už 1 mėnesio pavadavimą, 30–70 proc. už pavadavimą nuo 2 iki 6 mėnesių, priklausomai nuo atliekamų funkcijų pobūdžio, 80 procentų – vaduojant ilgiau nei 6 mėnesius;

33.1.3. mokytojui:

33.1.3.1. pavaduojančiam pamokas nesutampančiu su jo darbo grafiku metu ar sutampančiu su jo darbo grafiku metu, bet mokytojui tuo metu nevedant savo pamokos, mokama 10 procentų ar didesnė priemoka, jei valandinį vienos pamokos su pasiruošimu jai įkainį padauginus iš vaduotų pamokų skaičiaus, gauta suma atitinka 9,5 – 10 procentų ar daugiau pareiginės algos dydžio;

33.1.3.2. vaduojant pamokas grupių (klasių) jungimo būdu tuo metu, kai vedamos jo paties pamokos, mokama priemoka už pavaduotas pamokas, skaičiuojant dvi jungtas pamokas kaip vieną;

33.1.3.3. numatant pavadavimus ilgiau nei 2 savaites, suderinus tvarkaraštį ir taip sudarius galimybę vaduoti kolegų pamokas, sudaromas papildomas susitarimas (jei tai leidžia mokytojo darbo krūvis (savaitės darbo laiko norma)), tarifikuojant pavaduojančiam mokytojui nedirbančio mokytojo kontaktines valandas ir valandas, skirtas pasiruošti pamokoms. Dėl didelio darbo krūvio negalint sudaryti papildomo susitarimo, mokama 80 proc. pareiginės algos priemoka;

33.1.3.4. darbuotojui nustatytas vienos valandos pareiginės algos dydis skaičiuojamas naudojant formulę:

-        mokytojo ar pagalbos mokiniui specialisto pareigybei, kuriai pagal DAĮ nustatytas  darbo laikas per savaitę yra 36 val., taikoma formulė **V = (K x BD)/(M x 7,2) val.** (kurioje **V**– valandos įkainis, **K** – darbuotojui nustatytas pareiginės algos koeficientas, **M** – vidutinis atitinkamų kalendorinių metų darbo dienų skaičius\*, **BD** – pareiginės algos bazinis dydis, 7,2– pilno etato darbo dienos valandų skaičius);

-        mokytojo ar pagalbos mokiniui specialisto pareigybei, kuriai pagal DAĮ nustatytas  darbo laikas per savaitę yra 35 val., taikoma formulė  **V = (K x BD)/ (M x 7) val.** (kurioje **V**– valandos įkainis, **K** – darbuotojui nustatytas pareiginės algos koeficientas, **M** – vidutinis atitinkamų kalendorinių metų darbo dienų skaičius\*, **BD** – pareiginės algos bazinis dydis, 7– pilno etato darbo dienos valandų skaičius);

-        mokytojo ar pagalbos mokiniui specialisto pareigybei, kuriai pagal DAĮ nustatytas  darbo laikas per savaitę yra 33 val., taikoma formulė  **V = (K x BD)/ (M x 6,6) val.** (kurioje **V**– valandos įkainis, **K** – darbuotojui nustatytas pareiginės algos koeficientas, **M** – vidutinis atitinkamų kalendorinių metų darbo dienų skaičius\*, **BD** – pareiginės algos bazinis dydis, 6,6– pilno etato darbo dienos valandų skaičius);

-        pareigybei, kuriai nustatytas darbo laikas per savaitę yra 40 val., taikoma formulė  -  **V = (K x BD)/ (M x 8) val.** (kurioje **V**– valandos įkainis, **K** – darbuotojui nustatytas pareiginės algos koeficientas, **M** – vidutinis atitinkamų kalendorinių metų darbo dienų skaičius\*, **BD** – pareiginės algos bazinis dydis, 8– pilno etato darbo dienos valandų skaičius).

33.1.3.5. už mokymą namuose (kai jis mokiniui skiriamas ne nuo mokslo metų pradžios) mokamos priemokos už faktiškai dirbtas valandas su pasiruošimu pamokoms ir dėl veiklos sudėtingumo didinamas pastoviosios dalies koeficientas;

33.1.4. kitiems D lygio darbuotojams:

33.1.4.1. valytojui – 30 procentų valant 1/3 papildomo ploto ne trumpiau kaip 7 darbo dienas, 50 procentų – valant 1/2 papildomo ploto ne trumpiau kaip 5 darbo dienas;

33.1.4.2. **10 – 80 procentų** už kito darbuotojo pavadavimą, priklausomai nuo darbų pobūdžio ir vadavimo trukmės;

33.1.4.3. aptarnaujančio personalo darbuotojams priemokos skiriamos direktoriaus pavaduotojo ūkiui, nurodant priemokos mokėjimo pagrindą ir siūlomą dydį;

33.1.4.4. vaduojant ilgiau nei 2 savaites, sudaromas papildomas susitarimas (jei neviršijama 1,5 etato) dėl atitinkamos etato dalies, kurios dydis priklauso nuo valytojui skirto valomo ploto dydžio, kitam darbuotojui – nuo vaduojamo darbuotojo funkcijų dalies. Dėl didelio darbo krūvio negalint sudaryti papildomo susitarimo, mokama 80 procentų pareiginės algos priemoka;

33.2. už papildomų užduočių, suformuluotų raštu, atlikimą, kai dėl to viršijamas įprastas darbo krūvis arba kai atliekamos pareigybės aprašyme nenumatytos funkcijos, mokama:

33.2.1. direktoriaus pavaduotojui ugdymui:

33.2.1.1. už vadovavimą tarptautinių, respublikinių projektų įgyvendinimui, priklausomai nuo sudėtingumo ir reikalaujamų laiko sąnaudų, skiriama **10–30 procentų** priemoka projekto vykdymo metu;

33.2.1.2. už tarptautinių ar respublikinių tyrimų, konferencijų ar kt. renginių organizavimą ir įgyvendinimą– vienkartinė **20–30 procentų** pareiginės algos dydžio priemoka;

33.2.2. direktoriaus pavaduotojui ūkio reikalams – už papildomų savivaldybės administracijos pavedimų vykdymą (pvz., dainų švenčių ar kitų mieste vykstančių renginių dalyvių priėmimą, apgyvendinimą) – vienkartinė **10–30 procentų** pareiginės algos dydžio priemoka;

33.2.3. mokytojams, švietimo pagalbos, karjeros specialistams, bibliotekininkams, kitiems specialistams (A, B ir C lygių):

33.2.3.1. mokymų bendruomenės nariams organizavimą, metodinės medžiagos parengimą, miesto, šalies, tarptautinių projektų inicijavimą ir koordinavimą – vienkartinė arba nustatytą laikotarpį trunkanti 10–30 procentų pareiginės algos dydžio priemoka;

33.2.3.2. socialiniam pedagogui už mokinių nemokamo maitinimo organizavimą mokykloje (internetinio mokinių nemokamo maitinimo registravimo žurnalo tvarkymą (darbas su SPIS sistema), reikalingų dokumentų paruošimą (reikiamų duomenų surinkimas ir jų įkėlimas į sistemą), nemokamo maitinimo ataskaitų savivaldybės administracijai teikimas ir kt.) ir mokinių pavėžėjimo dokumentų tvarkymą – 10 procentų pareiginės algos priemoka kartą per pusmetį;

33.2.3.3. **10 – 30 procentų** priemoka skiriama už miesto olimpiadų/konkursų prizininkų (1 – 3 vietos) paruošimą;

33.2.3.4. **ne mažesnė kaip 10 procentų** priemoka kitais sistemoje nenumatytais atvejais, priimant individualų sprendimą;

33.3. įprastą darbo krūvį viršijančią veiklą, kai yra padidėjęs darbų mastas, atliekant pareigybės aprašyme nustatytas funkcijas, bet neviršijama nustatyta darbo laiko trukmė (10–80 procentų pareiginės algos dydžio priemoka, priklausomai nuo darbų pobūdžio, trukmės):

33.3.1. už darbą, esant nukrypimų nuo normalių darbo sąlygų (pandemijos, užsitęsusios ekstremalios situacijos, renovacijos metu ir pan.);

33.3.2. už mokinių rengimą miesto, respublikos ir tarptautiniams projektams, olimpiadoms, konkursams, jei nėra tarifikuotos atskiros valandos.

1. Pasikeitus aplinkybėms, dėl kurių buvo skirta priemoka, direktoriaus įsakymu priemokos dydis ir mokėjimo terminas gali būti pakeistas.
2. Finansinės skatinimo priemonės taikomos tik esant pakankamam Mokyklos turimų darbo užmokesčiui skirtų lėšų biudžetui. Biudžete trūkstant lėšų skiriamos galimos išmokos dydis proporcingai sumažinamas, išlaikant Apraše nustatytų išmokos ribinių dydžių proporcijas.
3. Jei darbuotojas per paskutinius 6 mėnesius padarė darbo pareigų pažeidimą, jis neskatinamas, išskyrus atvejį, kai jo veikla įvertinama kaip viršijanti lūkesčius.

**VII SKYRIUS**

**LIGOS PAŠALPOS MOKĖJIMAS**

1. Ligos pašalpa mokama už pirmąsias dvi kalendorines ligos dienas, sutampančias su darbuotojo darbo grafiku. Mokama ligos pašalpa negali būti mažesnė negu **62,06 proc**. pašalpos gavėjo vidutinio uždarbio, apskaičiuoto Lietuvos Respublikos Vyriausybės nustatyta tvarka.
2. Pagrindas skirti ligos išmoką yra nedarbingumo pažymėjimas, išduotas pagal sveikatos apsaugos ministro ir socialinės apsaugos ir darbo ministro tvirtinamas Elektroninių nedarbingumo pažymėjimų bei elektroninių nėštumo ir gimdymo atostogų pažymėjimų išdavimo taisykles.

**VIII SKYRIUS**

**MATERIALINĖS PAŠALPOS MOKĖJIMAS**

1. Materialinės pašalpos dydis priklauso nuo konkrečių aplinkybių ir Mokyklai skirtų lėšų (savivaldybės biudžeto).
2. Mokyklos darbuotojams, kurių materialinė būklė tapo sunki dėl jų pačių ligos, sutuoktinio ar partnerio (kai partnerystė įregistruota įstatymų nustatyta tvarka), jo tėvų, vaikų (įvaikių), brolių (įbrolių) ir seserų (įseserių), taip pat išlaikytinių, kurių globėjais ar rūpintojais įstatymų nustatyta tvarka yra paskirti Mokyklos darbuotojai, ligos ar mirties, stichinės nelaimės ar turto netekimo, gali būti skiriamos tokios materialinės pašalpos:
   1. mirus darbuotojui – iki 2 minimalių mėnesinių algų dydžio;
   2. mirus darbuotojo šeimos nariui – iki 2 minimalių mėnesinių algų dydžio;
   3. sunkiai sergant darbuotojui (jei susirgimas yra įtrauktas į Sunkių ligų sąrašą, patvirtintą Lietuvos Respublikos sveikatos apsaugos ministro 2003 m. gruodžio 31 d. įsakymu Nr. V-800 „Dėl Sunkių ligų sąrašo patvirtinimo “, ir darbuotojo nedarbingumas nepertraukiamai tęsiasi ilgiau kaip 3 mėnesius) – iki 2 minimalių mėnesinių algų dydžio;
   4. stichinės nelaimės ar turto netekimo atveju – iki 2 minimalių mėnesinių algų dydžio.
3. Mirus darbuotojui, materialinė pašalpa pervedama jo šeimos nariui, pateikusiam prašymą dėl materialinės pašalpos išmokėjimo ir mirties faktą patvirtinantį dokumentą, į jo nurodytą banko sąskaitą.

**IX SKYRIUS**

**PAREIGINĖS ALGOS NUSTATYMAS, ATLIKUS VEIKLOS VERTINIMĄ**

1. Mokyklos vadovo, jo pavaduotojų ugdymui praėjusių kalendorinių metų veikla vertinama vadovaujantis Valstybinių ir savivaldybių švietimo įstaigų (išskyrus aukštąsias mokyklas) vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatomis, patvirtintomis Lietuvos Respublikos švietimo ir mokslo ministro 2018 m. kovo 27 d. įsakymu Nr. V-279. Kitų mokyklos darbuotojų praėjusių kalendorinių metų veikla vertinama, vadovaujantis Valstybės tarnautojų tarnybinės veiklos ir biudžetinių įstaigų darbuotojų veiklos vertinimo tvarkos aprašu, patvirtintu Lietuvos Respublikos Vyriausybės 2024 m. sausio 3 d. nutarimu Nr. 6.
2. Kai darbuotojo veikla įvertinama kaip viršijanti lūkesčius, tiesioginio vadovo rašytiniu motyvuotu pasiūlymu Mokyklos direktoriaus sprendimu darbuotojui gali būti taikomos pasirinktinai vienas iš:
   1. gali būti nustatomas didesnis pareiginės algos koeficientas, taikant ne mažiau kaip 0,06 didesnį pareiginės algos koeficientą, tačiau ne didesnį negu nustatytas tos pareigybės didžiausias pareiginės algos koeficientas, o Mokyklos vadovo pavaduotojui ugdymui, kurio darbas laikomas pedagoginiu, gali būti nustatomas didesnis pareiginės algos koeficientas, taikant ne mažiau kaip 0,06 didesnį pareiginės algos koeficientą, tačiau padidintas pareiginės algos koeficientas negali viršyti **DAĮ 2 priede** nustatyto pareiginės algos koeficiento, padauginto iš 1,4, arba
   2. taikomos Aprašo 31 punkte nustatytos skatinimo priemonės, arba
   3. darbuotojas gali būti perkeliamas į aukštesnes pareigas toje pačioje Mokykloje, jeigu jis atitinka šiai pareigybei keliamus reikalavimus ir jeigu toks perkėlimas neprieštarauja Lietuvos Respublikos viešųjų ir privačių interesų derinimo įstatymo 23 straipsniui (darbuotojas gali būti perkeliamas į pareigas, dėl kurių turi būti rengiamas konkursas, tik jeigu tai atitinka Vyriausybės tvirtinamame pareigybių, dėl kurių rengiamas konkursas, sąraše nurodytas sąlygas) arba
   4. darbuotojui gali būti taikomos kitos Mokyklos nustatytos skatinimo priemonės.
3. Kai darbuotojo veikla įvertinama kaip neatitinkanti lūkesčių, tiesioginio vadovo rašytiniu motyvuotu pasiūlymu Mokyklos direktoriaus sprendimu gali būti:
   1. darbuotojui, atsižvelgiant į Aprašo nuostatas, nustatomas mažesnis pareiginės algos koeficientas, taikant ne mažiau kaip 0,06 ir ne daugiau kaip 0,18 mažesnį pareiginės algos koeficientą, tačiau ne mažesnį, negu nustatytas tos pareigybės minimalus pareiginės algos koeficientas, o Mokyklos vadovo pavaduotojui ugdymui, kurio darbas laikomas pedagoginiu, taikant 0,1 mažesnį pareiginės algos koeficientą, arba
   2. darbuotojas perkeliamas į žemesnes pareigas toje pačioje Mokykloje, jeigu tai neprieštarauja Viešųjų ir privačių interesų derinimo įstatymo 23 straipsniui (biudžetinės Mokyklos darbuotojas gali būti perkeliamas į pareigas, dėl kurių turi būti rengiamas konkursas, tik jeigu tai atitinka Vyriausybės tvirtinamame pareigybių, dėl kurių rengiamas konkursas, sąraše nurodytas sąlygas) arba
   3. darbuotojui sudaromas ne trumpesnės negu 2 mėnesių ir ne ilgesnės negu 6 mėnesių trukmės darbuotojo veiklos gerinimo planas. Jeigu, pasibaigus darbuotojo veiklos gerinimo plano terminui, Mokyklos darbuotojo veikla neeilinio vertinimo metu įvertinama kaip neatitinkanti lūkesčių, Mokyklos darbuotojas gali būti atleidžiamas iš pareigų.
4. Kai darbuotojo veikla įvertinama kaip atitinkanti lūkesčius, jo teisinė padėtis nesikeičia.
5. Kai 2024 metų ir vėlesnių metų darbuotojo veikla įvertinama kaip iš dalies atitinkanti lūkesčius, jo teisinė padėtis nesikeičia, tačiau darbuotojui nustatomas privalomas kvalifikacijos tobulinimas.

**X SKYRIUS**

**MOKĖJIMAS UŽ DARBĄ POILSIO IR ŠVENČIŲ DIENOMIS,NAKTIES VIRŠVALANDINĮ DARBĄ**

1. Dirbant daugiau nei etatu tose pačiose pareigose, su darbuotoju darbo sutartyje sulygus dėl padidinto darbo masto, darbas nelaikomas viršvalandiniu ir darbuotojui mokamas įprastas darbo užmokestis.
2. Už viršvalandinį darbą poilsio dieną, kuri nenustatyta pagal darbo grafiką, ar viršvalandinį darbą naktį mokamas dvigubas darbuotojo darbo užmokestis.
3. Už viršvalandinį darbą švenčių dieną mokamas dviejų su puse darbuotojo darbo užmokesčio dydžio užmokestis.
4. Už darbą švenčių ar poilsio dieną, kuri nenustatyta pagal darbo grafiką, mokamas dvigubas darbuotojo darbo užmokestis arba darbuotojo prašymu gali būti suteikiamos dvi poilsio dienos, kurios pridedamos prie kasmetinių atostogų ir apmokamos darbuotojo darbo užmokesčiu.
5. Kelionės laiką apmokama viengubu tarifu už faktiškai dirbtas valandas. Jei kelionė vyko po darbo dienos valandų, poilsio ar švenčių dieną, papildomai priklauso poilsio diena artimiausią darbo dieną iš karto po kelionės arba ši diena pridedama prie kasmetinių atostogų, už šią dieną paliekant darbo užmokestį.
6. Darbuotojui vykstant į komandiruotę Lietuvoje ar užsienyje vadovaujamasi Lietuvos Respublikos valstybės nutarimu „Dėl dienpinigių ir kitų komandiruočių išlaidų apmokėjimo“. Komandiruotės metu darbuotojas turi dirbti įprastu darbo laiko režimu, jeigu Mokyklos direktorius nėra nustatęs kitokių įpareigojimų.

**XI SKYRIUS**

**DARBAS NE VISO DARBO LAIKO SĄLYGOMIS. DARBO LAIKO APSKAITA**

1. Darbo laikas darbuotojui trumpinamas teisės aktų nustatyta tvarka.
2. Sutarus su darbuotoju, kad jis dirbs ne visą darbo laiką, darbo užmokestis mokamas to darbuotojo proporcingai dirbtam laikui.
3. Darbas ne viso darbo laiko sąlygomis dirbantiems darbuotojams nesukelia ribojimų nustatant kasmetinių atostogų trukmę, apskaičiuojant darbo stažą, tobulinant kvalifikaciją, neapriboja kitų darbuotojo darbo teisių, palyginti su darbuotojais, kurie dirba tokį patį ar lygiavertį darbą viso darbo laiko sąlygomis, atsižvelgiant į darbo stažą, kvalifikaciją ar kitas aplinkybes.
4. Darbo laiko apskaita tvarkoma dokumentų valdymo sistemoje.
5. Darbo laiko apskaitos žiniaraščių pildymas numatomas atitinkamiems darbuotojams jų pareigybių aprašymuose
6. Užpildytus ir atsakingo asmens pasirašytus darbo laiko apskaitos žiniaraščius tvirtina Mokyklos direktorius.
7. Patvirtinti darbo laiko apskaitos žiniaraščiai pateikiami Vilniaus miesto savivaldybės biudžetiniai įstaigai „Skaitlis“ darbo užmokesčio apskaitos poskyrio specialistui iki einamojo mėnesio pabaigos.

**XII SKYRIUS**

**DARBO UŽMOKESČIO MOKĖJIMO TERMINAI, TVARKA**

1. Darbo užmokestis darbuotojui mokamas ne rečiau kaip du kartus per mėnesį, o jeigu darbuotojas prašo, – kartą per mėnesį.
2. Už darbą per kalendorinį mėnesį atsiskaitoma ne vėliau negu **iki einamojo mėnesio 15 d. ir/ar 25 d**., jeigu darbo teisės normos ar darbo sutartis nenustato kitaip.
3. Darbo užmokestis mokamas tik pinigais, pervedant į darbuotojo nurodytą asmeninę sąskaitą banke.
4. Darbo sutarčiai pasibaigus, visos darbuotojo su darbo santykiais susijusios išmokos išmokamos, kai nutraukiama darbo sutartis su darbuotoju.
5. Ne rečiau kaip kartą per mėnesį elektroniniu būdu darbuotojui pateikiama informacija apie jam apskaičiuotas, išmokėtas ir išskaičiuotas sumas ir apie darbo laiko trukmę.
6. Darbuotojui raštiškai prašant, darbdavys išduoda darbuotojui pažymą apie darbą Mokykloje. Pažymoje nurodoma darbuotojo darbo funkcijos ir/ar pareigos, kiek laiko jis dirbo, darbo užmokesčio dydis ir sumokėtų mokesčių bei valstybinio socialinio draudimo įmokų dydis.

**XIII SKYRIUS**

**IŠSKAITOS IŠ DARBO UŽMOKESČIO**

1. Išskaitos gali būti daromos šiais atvejais:
   1. grąžinti perduotoms ir darbuotojo nepanaudotoms pagal paskirtį darbdavio pinigų sumoms;
   2. grąžinti sumoms, permokėtoms dėl skaičiavimo klaidų;
   3. atlyginti žalai, kurią darbuotojas dėl savo kaltės padarė darbdaviui;
   4. išieškoti atostoginiams už suteiktas atostogas, viršijančias įgytą teisę į visos trukmės ar dalies kasmetines atostogas, darbo sutartį nutraukus darbuotojo iniciatyva be svarbių priežasčių arba dėl darbuotojo kaltės darbdavio iniciatyva (atitinkamai darbo kodekso 55 ir 58 str.);
   5. išieškant nustatytas sumas pagal vykdomuosius dokumentus (vykdomieji raštai, išduoti teismo sprendimų, nuosprendžių, nutarimų, nutarčių pagrindu; teismo įsakymai; institucijų ir pareigūnų nutarimai administracinių teisės pažeidimų bylose; kiti institucijų ir pareigūnų sprendimai, kurių vykdymą civilinio proceso tvarka nustato įstatymai).
2. Išskaita padaroma ne vėliau kaip per vieną mėnesį nuo tos dienos, kurią darbdavys sužinojo ar galėjo sužinoti apie atsiradusį išskaitos pagrindą.

**XIV SKYRIUS**

**KASMETINIŲ ATOSTOGŲ APMOKĖJIMAS**

1. Kasmetinių atostogų laiku darbuotojui paliekamas jo vidutinis darbo užmokestis. Laikotarpis, iš kurio skaičiuojamas vidutinis darbo užmokestis, yra 3 paskutiniai kalendoriniai mėnesiai, einantys prieš tą mėnesį, už kurį (ar jo dalį) mokamas vidutinis darbo užmokestis.
2. Atostoginiai už visas suteiktas atostogas išmokami ne vėliau kaip paskutinę darbo dieną prieš kasmetinių atostogų pradžią.
3. Darbuotojo atskiru prašymu, suteikus kasmetines atostogas, atostoginiai mokami įprasta darbo užmokesčio mokėjimo tvarka.
4. Atleidžiant darbuotoją, kuris atleidimo dieną turi nepanaudotų atostogų, už nepanaudotas atostogas mokama kompensacija.

**XV SKYRIUS**

**MOKYTOJŲ DARBO KRŪVIO SUDARYMO KRITERIJAI**

1. Mokytojo darbo krūvis sudaromas vadovaujantis teisės aktais, reglamentuojančiais mokytojo krūvio sandarą: LR ŠMSM įsakymu patvirtintais Mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), darbo krūvio sandaros nustatymo tvarkos aprašu; Mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), veiklų mokyklos bendruomenei aprašu; Mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), veiklų, susijusių su profesiniu tobulėjimu, aprašu; Pradinio, pagrindinio ir vidurinio ugdymo programų bendraisiais ugdymo planais.
2. Kontaktinių valandų skaičius mokytojams nustatomas vadovaujantis Mokyklos ugdymo planu.
3. Veiklų, susijusių su profesiniu tobulėjimu, veiklų bendruomenei sąrašas ir veikloms skiriamas valandų skaičius aptariamas dalykų mokytojų metodinėse grupėse ir patvirtinamas Darbo tarybos protokolu. Šis sąrašas yra Mokyklos Darbo apmokėjimo sistemos aprašo priedas (**priedas Nr. 3)** ir gali būti atskirai tikslinamas kiekvienais metais.

**XVI SKYRIUS**

**BAIGIAMOSIOS NUOSTATOS**

1. Mokyklos darbuotojų darbo užmokesčio dydis tikslinamas kiekvienais mokslo metais ir /ar pasikeitus teisės aktams, atitinkamai sistema peržiūrima ne rečiau kaip vieną kartą metuose.
2. Sistema patvirtinta konsultuojantis su Mokyklos darbo taryba, laikantis lyčių lygybės ir nediskriminavimo kitais pagrindais principų.
3. Visi Mokyklos darbuotojai su šia sistema yra supažindinami per „Tamo“ dienyną ir privalo laikytis sistemoje nustatytų įpareigojimų bei atlikdami savo darbo funkcijas vadovautis sistemoje nustatytais principais.
4. Mokyklos direktorius turi teisę iš dalies arba visiškai pakeisti šią sistemą, su pakeitimais supažindinant visus darbuotojus.
5. Prieš nustatant ar keičiant darbo apmokėjimo sistemą, įvykdytos darbuotojų informavimo ir konsultavimo procedūros Lietuvos Respublikos darbo kodekso nustatyta tvarka

\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Su Vilniaus Liepkalnio mokyklos Darbo taryba

2025 m. vasario 24 d. protokoliniu nutarimu Nr.2

Darbo tarybos pirmininkė Marina Šimanska

Vilniaus Liepkalnio mokyklos

Darbo apmokėjimo sistemos aprašo

1 priedas

|  |  |
| --- | --- |
|  |  |

**PAREIGINIŲ ALGŲ KOEFICIENTŲ INTERVALAI**

|  |  |  |  |  |
| --- | --- | --- | --- | --- |
|  | Pareiginės algos koeficientai | | | |
|  | Profesinio darbo patirtis (metais) | | | |
| Pareigybės grupė | iki 2 metų | nuo daugiau kaip 2 iki 5 | nuo daugiau kaip 5 iki 10 | daugiau kaip 10 |
| Mokyklos direktoriaus pavaduotojas, kurio pareigybė priskiriama A lygiui\* | 1,04 - 1,2 | 1,17 - 1,4 | 1,2 - 1,7 | 1,4 - 1,75 |
| \*išskyrus pavaduotoją ugdymui |
| VDM specialistas | 0,9 | 0,9 | 0,9 | 0,9 |
| Specialistai, kurių pareigybės priskiriamos A lygiui (administratorius, bibliotekininkas) | 0,83 - 1,00 | 0,85 - 1,04 | 0,87 - 1,08 | 0,91– 1,12 |
| Specialistai, kurių pareigybės priskiriamos A lygiui | 0,70 - 0,77 | 0,72 - 0,81 | 0,74 - 0,84 | 0,77 - 0,97 |
| Specialistai, kurių pareigybės priskiriamos B lygiui | 0,67 - 0,74 | 0,69 - 0,77 | 0,70 - 0,80 | 0,74 - 0,92 |
| Kvalifikuoti darbuotojai, kurių pareigybė priskiriam C lygiui | 0,64 - 0,7 | 0,66 - 0,74 | 0,67 - 0,77 | 0,74 - 0,92 |

Vilniaus Liepkalnio mokyklos

Darbo apmokėjimo sistemos aprašo

2 priedas

**MOKYTOJŲ, PAGALBOS MOKINIUI SPECIALISTŲ,**

**ĮSTAIGOS DIREKTORIAUS PAVADUOTOJŲ UGDYMUI**

**PAREIGINĖS ALGOS PADIDINIMAI DĖL VEIKLOS SUDĖTINGUMO**

1. Priedas parengtas vadovaudamasiLietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymo (toliau – **DAĮ**) 2 priede nustatytais pareiginės algos koeficientų padidinimo dėl veiklos sudėtingumo (pedagoginiams darbuotojams) kriterijais ir atsižvelgiant į Mokyklai skirtas „Mokymo lėšas“. Mokymo lėšos skiriamos mokslo metams pagal Lietuvos Respublikos Vyriausybės nutarimu patvirtintą Mokymo lėšų apskaičiavimo, paskirstymo ir panaudojimo tvarkos aprašą. Įvertinus Mokyklai mokslo metams skirtas „Mokymo lėšas“ šiame Aprašo priede detalizuojami **DAĮ** 2 priede nustatyti pareiginės algos koeficientų didinimo dėl veiklos sudėtingumo kriterijai. Kriterijai detalizuojami atitinkamiems mokslo metamas ir peržiūrimi, kai Mokyklai bus paskirstytos „Mokymo lėšos“ kitiems mokslo metams, įvertinus paskirstytą „Mokymo lėšų“ biudžetą. Jei Mokyklai paskirstytas „Mokymo lėšų“ biudžetas nėra pakankamas, taikomi minimalus procento dydžiai pagal **DAĮ** 2 priede nustatytus pareiginės algos koeficientų didinimo dėl veiklos sudėtingumo kriterijai.
2. Mokytojams, **dirbantiems pagal bendrojo ugdymo programą,** įgijusiems mokslų daktaro laipsnį (daktaro arba habilituoto daktaro laipsnį), pareiginės algos koeficientai gali būti didinami iki 20 % iš Vilniaus miesto savivaldybės papildomai skirtų lėšų.
3. **Mokytojų, švietimo pagalbos specialistų, dirbančių pagal bendrojo ugdymo ir priešmokyklinio ugdymo program****as, pareiginės algos koeficientai dėl veiklos sudėtingumo** didinami**:** 
   1. A1 lygio pareigybėms (psichologui) pareiginės algos koeficientas didinamas **20 proc**.
   2. Mokyklos direktoriaus pavaduotojas ugdymui:
      1. nustatomas fiksuotas mėnesinis darbo užmokesčio dydis, pareiginės algos koeficientą nustatant, vadovaujantis DAĮ 2 priedu, atsižvelgiant į pedagoginio darbo stažą, mokinių skaičių ir veiklos sudėtingumą;
      2. pareiginės algos koeficientas dėl veiklos sudėtingumo didinamas **5 proc**.:
         1. pavaduotojui ugdymui, atsakingam už mokinių, turinčių specialiųjų ugdymosi poreikių, ugdymo organizavimą, jeigu Mokykloje ugdomi (mokomi) 15 – 35 mokiniai, dėl įgimtų ar įgytų sutrikimų turintys specialiųjų poreikių (įskaitant ir vidutinius);
         2. jeigu Mokykloje ugdomi 10 – 20 užsieniečių ar Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, dvejus metus nuo mokinio mokymosi pagal bendrojo ugdymo programas pradžios Lietuvos Respublikoje;
      3. pareiginės algos koeficientas dėl veiklos sudėtingumo didinamas **7 proc**.:
         1. pavaduotojui ugdymui, atsakingam už mokinių, turinčių specialiųjų ugdymosi poreikių, ugdymo organizavimą, jeigu Mokykloje ugdomi (mokomi) daugiau kaip 35 mokiniai, dėl įgimtų ar įgytų sutrikimų turintys specialiųjų poreikių (įskaitant ir vidutinius);
         2. jeigu Mokykloje ugdomi daugiau kaip 20 užsieniečių ar Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, dvejus metus nuo mokinio mokymosi pagal bendrojo ugdymo programas pradžios Lietuvos Respublikoje;
      4. gali būti didinamas iki **20 proc**. už ilgalaikių tarptautinių projektų koordinavimą, vadovavimą respublikinių projektų įgyvendinimui, tarptautinių ar respublikinių tyrimų organizavimą ir įgyvendinimą;
      5. pareiginės algos koeficientas nustatomas iš naujo pasikeitus mokinių skaičiui, pedagoginio darbo stažui, veiklos sudėtingumui.
   3. Mokyklos mokytojams, švietimo pagalbos, ugdymo karjerai specialistams, vadovaujantis **DAĮ 2 priedu,** atsižvelgiant į pedagoginio darbo stažą ir/ar kvalifikacinę kategoriją bei veiklos sudėtingumą, nustatomas pareiginės algos koeficientas ir fiksuotas mėnesinis darbo užmokesčio dydis:
      1. pradinio ugdymo mokytojui;
      2. lietuvių kalbos ir literatūros mokytojui;
      3. anglų kalbos mokytojui;
      4. matematikos mokytojui;
      5. informacinių technologijų/informatikos mokytojui;
      6. istorijos mokytojui;
      7. pilietiškumo pagrindų mokytojui;
      8. geografijos mokytojui;
      9. fizikos mokytojui;
      10. biologijos mokytojui;
      11. gamtos ir žmogaus/gamtos mokslų mokytojui;
      12. chemijos mokytojui;
      13. dailės mokytojui;
      14. muzikos mokytojui;
      15. šokio mokytojui;
      16. katalikų tikybos mokytojui;
      17. etikos mokytojui;
      18. fizinio ugdymo mokytojui;
      19. technologijų mokytojui;
      20. gyvenimo įgūdžių mokytojui;
      21. ekonomikos mokytojui;
      22. neformaliojo švietimo mokytojui;
      23. psichologui;
      24. specialiajam pedagogui;
      25. logopedui;
      26. socialiniam pedagogui;
      27. ugdymo karjerai specialistui;
      28. visos dienos mokyklos grupės mokytojas;
   4. mokytojams pareiginės algos koeficientai dėl veiklos sudėtingumo didinami:
      1. jei mokytojas moko dėl įgimtų ar įgytų sutrikimų turinčių specialiuosius ugdymosi poreikius mokinius:

|  |  |  |
| --- | --- | --- |
| Mokytojas moko: | Ugdomų mokinių skaičius | Koeficiento didinimo procentai, priklausomai nuo sav. pamokų sk. |
| mokinius, dėl įgimtų ar įgytų sutrikimų turinčius ***vidutinius,*** **didelius ar labai didelius** specialiuosius ugdymosi poreikius | 1 | 1-3 *žr. pastabą* |
| 2-5 | 4-5 |
| 6-10 | 6-9 |
| 11-20 | 10-15 |

*Pastabos*:

1. Už vieną mokinį, ugdomą pagal bendrąsias programas, sudėtingumo koeficientas 1 proc., jei dalykui skirtos 1-2 savaitinės pamokos, 3 procentai, jei skirtos 3 – 5 savaitinės pamokos. Už kiekvieną kitą mokinį ar papildomas kitas 1-2 sav. pamokas pridedama po 0,5 proc.

* + 1. visus metus mokant mokinį, kuriam dėl ligos ar patologinės būklės skirtas mokymas namuose (koeficiento didinimo procentas priklauso nuo to, ar mokinys mokomas Mokykloje, ar mokytojas vyksta pas mokinį į namus):

|  |  |  |
| --- | --- | --- |
| Mokytojas moko: | Pamokų skaičius per savaitę | Koeficiento didinimo procentai |
| vieną mokinį | 1-2 | 1-2 |
| 3-5 | 3-4 |
| du mokinius | 1-2 | 3-4 |
| 3-5 | 5-6 |
| tris ir daugiau | 1-2 | 5-6 |
| 3-5 | 7-8 |
| pradinių klasių vieną mokinį visų paties mokytojo mokomų dalykų, išskyrus tuos dalykus, kurių mokinys dėl ligos gali nesimokyti ar kurių moko kiti specialistai (pvz. anglų k., muzikos) |  | 5-9 |
| pradinių klasių du – keturis mokinius visų dalykų paties mokytojo mokomų dalykų, išskyrus tuos dalykus, kurių mokinys dėl ligos gali nesimokyti ar kurių moko kiti specialistai (pvz. anglų k., muzikos) |  | 10-12 |

*Pastaba.* Trumpalaikio mokymo namuose atveju Mokyklos direktoriaus įsakymu pareiginės algos pastoviosios dalies koeficientas didinamas tik tam laikotarpiui.

* 1. **1 - 3 procentais** mokantiems vieną ir daugiau užsieniečių ar Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, dvejus metus nuo mokinio mokymosi pradžios Lietuvos Respublikoje pagal bendrojo ugdymo programas:
     1. 1 procentu – mokomi 1 – 2 mokiniai;
     2. 2 procentais – mokomi 3 – 5 mokiniai;
     3. 3 procentais – mokomi 5 – 10 mokiniai;
     4. 4 procentais – mokomi daugiau kaip 10 mokinių.
  2. pareiginės algos koeficientas dėl veiklos sudėtingumo **1–6 procentais** didinamas psichologui, socialiniam pedagogui, karjeros ugdymui specialistui, konsultuojantiems specialiųjų ugdymosi poreikių turinčius mokinius pagal poreikį:
     1. 1 procentu – konsultuojami 1–8 vidutinių specialiųjų ugdymosi poreikių turintys mokiniai;
     2. 2 procentais – konsultuojami 1–3 didelių arba 9–15 vidutinių specialiųjų ugdymosi poreikių turintys mokiniai;
     3. 3 procentais – konsultuojami 4–6 didelių arba 16–20 vidutinių specialiųjų ugdymosi poreikių turintys mokiniai;
     4. 5 procentais - konsultuojami 7-16 didelių, ir labai didelių specialiųjų ugdymosi poreikių turintys mokiniai.
  3. pareiginės algos koeficientas dėl veiklos sudėtingumo **2- 5 procentais** didinamas logopedui, specialiajam pedagogui, dirbantiems su didelių specialiųjų ugdymosi poreikių turinčiais mokiniais:
     1. 2 procentais – konsultuojami (ugdomi) 1–3 didelių specialiųjų ugdymosi poreikių turintys mokiniai;
     2. 3 procentais – konsultuojami (ugdomi) 4–6 didelių specialiųjų ugdymosi poreikių turintys mokiniai;
     3. 5 procentais – konsultuojami (ugdomi) 7–16 didelių ir labai didelių specialiųjų ugdymosi poreikių turintys mokiniai;
  4. pareiginės algos koeficientas dėl veiklos sudėtingumo **2-4 procentais** didinamas visos dienos mokyklos grupės mokytojams:
     1. 2 procentais – dirbantiems su 2 – 10 dėl įgimtų ar įgytų sutrikimų turinčių vidutinių specialiųjų ugdymosi poreikių turinčių mokinių arba 1 – 4 mokiniais, turinčiais didelių ar labai didelių specialiųjų ugdymosi poreikių;
     2. 4 procentais – dirbantiems su daugiau kaip 10 dėl įgimtų ar įgytų sutrikimų turinčių vidutinių specialiųjų ugdymosi poreikių turinčiais mokinių arba daugiau kaip 4 mokiniais, turinčiais didelių ar labai didelių specialiųjų ugdymosi poreikių;
  5. mokytojo, švietimo pagalbos specialistų, visos dienos mokyklos grupės mokytojo, pareiginės algos koeficientai nustatomi iš naujo pasikeitus pedagoginio darbo stažui ar / ir veiklos sudėtingumui, ir / ar kvalifikacinei kategorijai;
  6. ugdymo karjerai specialistui mokamas fiksuotas mėnesinis darbo užmokesčio dydis, pareiginės algos koeficientas jam nustatomas atsižvelgiant į pedagoginio darbo stažą.

1. Konkrečių darbuotojų, priskirtų atitinkamoms pareigybėms, pareigos nustatomos pareigybės aprašymuose. Darbo sutartyje gali būti numatytos ir kitos darbuotojo darbo apmokėjimo sąlygos, tačiau jos negali prieštarauti šiai sistemai.
2. Darbuotojui įgijus aukštesnę kvalifikaciją, Mokyklos direktoriaus sprendimu tokiam darbuotojui gali būti mokamas didesnis darbo užmokestis arba pritaikytas didesnis darbo apmokėjimo tarifas. Esant laisvoms darbo vietoms, kurioms keliami aukštesni reikalavimai, tokios darbo vietos pirmiausia pasiūlomos Mokyklos darbuotojams, įgijusiems aukštesnę kvalifikaciją. Tokiu atveju darbuotojui taikoma užimamos aukštesnės pareigybės atlyginimų sistema.

Vilniaus Liepkalnio mokyklos

Darbo apmokėjimo sistemos

3 priedas

**VALANDOS SKIRTOS VEIKLOMS MOKYKLOS BENDRUOMENEI**

**IR PROFESINIAM TOBULĖJIMUI**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vardas, pavardė

\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| **Eil. Nr.** | **MOKYTOJO, NEFORMALIOJO UGDYMO VADOVO VEIKLOS** | | |
| **1. VEIKLOS, SUSIJUSIOS SU PROFESINIU TOBULĖJIMU** | | **102 val**. per metus vienam etatui:  - už 24 kont. val.;    pradinėms klasėms – už 20 kont. val.  Už budėjimą po 1 laisvą dieną per atostogas. | Valandos per metus |
| 1.1. | Dalyvavimas įstaigos, kaip besimokančios bendruomenės, ir tarpinstitucinio bendradarbiavimo veiklose: ugdomosios veiklos (pamokų) stebėjimas ir aptarimas, praktinės veiklos reflektavimas, pasidalijimas patirtimi dalykinėse (metodinėse) grupėse, savo profesinės veiklos įsivertinimas ir pan.; |  |
| 1.2. | dalyvavimas neformaliojo suaugusiųjų švietimo veiklose: neformalaus švietimo programose, seminaruose, konferencijose, trumpalaikėse ar ilgalaikėse stažuotėse, projektuose ir pan.; |  |
| 1.3. | bendrųjų ir specialiųjų kompetencijų savišvietos būdu gilinimas; |  |
| 1.4. | mokytojų veiklą reglamentuojančių dokumentų analizavimas. |  |
| **2. PRIVALOMOS VEIKLOS MOKYKLOS BENDRUOMENEI** | |  |
| 2.1. | Tėvų (globėjų, rūpintojų) informavimas, konsultavimas ir bendradarbiavimas su jais dėl mokinių ugdymo(si) ir mokymosi pažangos ir pasiekimų (Tėvų dienos metu ir/ar per TAMO dienyną) |  |
| 2.2. | bendradarbiavimas su mokyklos darbuotojais mokinių ugdymo klausimais |  |
| 2.3. | mokyklos administracijos inicijuotos veiklos, skirtos mokyklos veiklai planuoti, organizuoti (Mokytojų tarybos posėdžiai ir kiti susirinkimai),budėjimas. |  |
| Viso | | |  |
| **3. VEIKLOS, KURIOS GALI BŪTI SULYGSTAMOS SU MOKYTOJU INDIVIDUALIAI (TOLIAU – INDIVIDUALIOS VEIKLOS), ATSIŽVELGIANT Į JO TURIMĄ KVALIFIKACINĘ KATEGORIJĄ, ATLIEKAMAS FUNKCIJAS, NUMATYTAS PAREIGYBĖS APRAŠE, Į MOKYKLOS TIKSLUS IR UŽDAVINIUS:** | | | |

|  |  |  |  |
| --- | --- | --- | --- |
| **Eil. Nr.** | **VEIKLA** | **MOKYTOJO, NEFORMALIOJO UGDYMO VADOVO KONKREČIOS VEIKLOS** | Valandos per metus |
| **3.1. Bendradarbiavimo veiklos, skirtos mokyklos veiklai planuoti, tobulinti, pozityviam mokyklos mikroklimatui kurti, ugdymo ir švietimo pagalbos kokybei, mokykloje ugdomų mokinių saugumui užtikrinti:** | | | |
| 3.1.1 | dalyvavimas, vadovavimas darbo grupėms ar komisijoms, jų veiklos administravimas ar koordinavimas; | Mokyklos veiklos kokybės įsivertinimo darbo grupė: pirmininkas – **37** **val.;** IT mokytojas – **20 val**.; narys – **10 val.** |  |
| Strateginio plano veiklos stebėsenos grupės narys – **10 val.** |  |
| Metinės veiklos planavimo darbo grupė-**10 val.** |  |
| Kultūros paso koordinatorius **– 37** **val**. |  |
| VDM koordinatorius – **35** **val.** |  |
| VGK: sekretorius – **20** **val.,** nariai – **10** **val.** |  |
| Smurto, patyčių ir prevencijos darbo grupės narys – **5** **val.** |  |
| Mokinių priėmimo komisija: sekretorius – **12** **val**., narys – **6** **val.** |  |
| Sveikatos ir lytiškumo ugdymo bei rengimo šeimai koordinatorius – **25 val.** |  |
| Pedagogų etikos komisija – **4** **val.** |  |
| Klasių auklėtojų grupės pirmininkė – **20 val.** |  |
| 3.1.2 | dalyvavimas mokyklos savivaldos veikloje ir/ar savivaldos veiklos administravimas | Mokyklos taryba:  pirmininkas – **42** **val.,**  sekretorius – **10** **val.,** nariai – **5** **val.** |  |
| Mokinių tarybos koordinatorius – **37 val.** |  |
| Mokytojų tarybos sekretorius – **20** **val.** |  |
|  |  |
| 3.1.3 | mokyklos renginių ar tikslinių edukacinių veiklų organizavimas ir dalyvavimas jose; | **Mokyklos tradicinių renginių** **organizavimas**  (tinkama -pabraukti): **( nuo 10 iki 30 val.)**  Rugsėjo 1-osios šventė (1,10 kl. muzikos mok..), Europos kalbų diena (užsienio kalbų mok.), Paskutinis skambutis (4,9,10 kl.), Gailestingumo mozaika **.**;  Mokytojo diena (1,10 kl., muzikos ir šokių mokytojai), Pirmokų priesaika (1 kl.), Rudens šventė, Senelių diena , Sausio 13-sios minėjimas , Vasario 16-sios, Kovo 11-sios minėjimas, Atvirų durų šventė, Vaikų stovykla (prad. kl. mok.)  Kalėdiniai renginiai, Susitikimas su absolventais (9-10 kl.) Šauniausias mokyklos mokinys, Šeimos diena, Sporto šventės. |  |
| 3.1.4 | mokyklos IT diegimo ir taikymo ugdymo procese, socialinių tinklų grupių veiklos koordinavimas. | socialinio tinklo Facebook ir mokyklos tinklapio koordinavimas – **37** **val.**  straipsnių rašymas ir redagavimas rusų, lenkų ar lietuvių kalba – **15** **val.** |  |
| Tamo dienyno ir Microsoft Office 365 platformos administravimas – **111 val.** |  |
| **3.2. Mokyklos ugdymo turinio formavimo veiklos:** | | | |
| 3.2.1 | bendrų dalyko ar ugdymo srities veiklų koordinavimas ir dalyvavimas jose; | Metodinės tarybos pirmininkas – **111 val.,** sekretorius – 1**0 val.**  Metodinių grupių pirmininkai – **20** **val**., |  |
| 3.2.2 | mokyklos ugdymo turiniui įgyvendinti skirtų programų, dalyko kurso ar dalyko modulio programų rengimas; | - |  |
| 3.2.3 | mokyklos projektų, skirtų mokyklos ugdymo turiniui kurti ir įgyvendinti, rengimas ir jų įgyvendinimas; | Mokykliniams projektams visiems mokytojams – **10 val.** |  |
| 3.2.4 | dalyvavimas tarptautiniuose, nacionaliniuose ir/ar regioniniuose projektuose ir jų įgyvendinimas; | - |  |
| 3.2.5 | informacinių komunikacijos technologijų taikymo ugdymo turinyje, skaitmeninio ugdymo turininio kūrimo veiklų koordinavimas; | Skaitmeninių kompetencijų tobulinimas dirbant Microsoft Office 365 aplinkoje ir Zoom platformoje - visiems mokytojams **10 val.** |  |
| 3.2.6 | edukacinių erdvių, mokymosi aplinkų, ugdymo priemonių kūrimas ir priežiūra. | Fab Lab laboratorijos priežiūra ir darbo koordinavimas – **37** **val.**  Technologijų dirbtuvių priežiūra – **20 val.**  IT kabineto priežiūra **– 20 val.**  Mokyklos muziejaus veikla – **37 val.**  Mokyklos erdvių apipavidalinimas- **37 val.** |  |
| **3.3. Konsultavimo ir patirties sklaidos veiklos:** | | | |
| 3.3.1 | pedagoginių darbuotojų didaktinis, dalykinis konsultavimas; Mentorystė, vadovavimas studentų ped. praktikai | Mentorystė ir/ar vadovavimas studentų pedagoginei praktikai – pagal pasirašytas pedagoginės praktikos sutartis. |  |
| 3.3.2 | kvalifikacijos tobulinimo programų rengimas ir įgyvendinimas mokykloje. | Kvalifikacijos tobulinimo programų įgyvendinimo koordinatorius **– 10 val.** |  |
| **3.4. Vertinimo, ekspertavimo veiklos:** | | | |
| 3.4.1 | PUPP, NMPP ir kitų mokymosi pasiekimų patikrinimų vykdymas ir mokinių rezultatų vertinimas; | Lietuvių, rusų kl.PUPP vertinimas – **15** **val.;**  Matematikos PUPP vertinimas – **10** **val.**  10 klasių užsienio kalbų lygių nustatymas – anglų –**10 val.;**  NMPP, PUPP vykdymas - **10 val.** |  |
| 3.4.2 | mokyklos inicijuotų mokinių mokymosi pasiekimų patikrinimų užduočių rengimas ; | Metinių mokinių mokymosi pasiekimų patikrinimų užduočių rengimas – **5 val.**  (2- 10 kl. dirbantys visų dalykų mokytojai, išskyrus dailės, fiz. ugdymo, technologijų, etikos/tikybos, ekonomikos dalykus).  Aprobuotos metodinėse grupėse. |  |
| 3.4.3 | mokytojų praktinės veiklos ir/ar ugdymo proceso vertinimas. | Atestacijos komisija: sekretorius – **10 val.,** nariai – **5 val.** |  |
| **3.5. Mokinių ugdymosi poreikiams tenkinti skirtos edukacinės, ugdomosios veiklos:** | | | |
| 3.5.1 | edukacinių renginių, konkursų, olimpiadų, išvykų organizavimas ir dalyvavimas juose; | **20 val.** kiekvienam mokytojui už pilną etatą; |  |
| 3.5.2 | olimpiadų, konkursinių užduočių rengimas ir mokinių darbų vertinimas; |
| 3.5.3 | mokinių konsultavimas jiems rengiantis olimpiadoms, konkursams, varžyboms ir pan.; | **10 val.** visiems mokytojams;  Atskiriems mokytojams – pagal mokinių poreikius ir motyvuotus mokytojų prašymus (jeigu pritrūks valandų pagal Ugdymo planą) |  |
| 3.5.4 | mokinių ugdymo karjerai veiklų vykdymas. | Ugdymo karjeros koordinatorius – **37 val**. |  |
| **3.6. Kita** | | | |
| 3.6.1 | Bendradarbiavimo su mokyklos partneriais veiklos, apimančios bendrų projektų, renginių organizavimą ir jų įgyvendinimą mokykloje ar už jos ribų. | Projektų vykdytojams – **10-20 val.**  Darbo tarybos pirmininkė– **20 val**., sekretorė -**10 val.** ,narė – **5 val.**  Ukrainiečių ugdymo organizavimo koordinatorius **– 37-74 val.** |  |
| **Iš viso II kišenė** | | |  |

*\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(parašas) (vardas, pavardė)*

*\_\_\_\_\_\_\_\_\_\_\_\_\_\_\_\_ (data)*